“สรยุทธ์” พ้นคุก ติดกำไลอีเอ็ม 2 ปี 4 เดือน คนดังแห่ให้กำลังใจแน่น
ผู้สื่อข่าวรายงานว่า วันนี้ (14 มี.ค.64) นายสรยุทธ สุทั …
14 มี.ค. 2564

ผู้สื่อข่าวรายงานว่า วันนี้ (14 มี.ค.64) นายสรยุทธ สุทัศนะจินดา อดีตพิธีกรรายการข่าวชื่อดัง วัย 55 ปี ได้รับการปล่อยตัวออกจากเรือนจำพิเศษกรุงเทพเป็นที่เรียบร้อยแล้ว โดยเจ้าหน้าที่ราชทัณฑ์ได้นำตัวนายสรยุทธ์ไปใส่กำไลอิเล็กทรอนิกส์ติดตามตัว ที่สำนักงานคุมประพฤติกรุงเทพมหานคร เขต 7 หลักสี่
ท่ามกลางสื่อมวลชนจำนวนมากที่ติดตามทำข่าว รวมถึงเหล่าคนดังที่มารอรับ อาทิ 2 ผู้ประกาศข่าว ไบรท์ พิชญทัฬห์ จันทร์พุฒ, หมวย อริสรา กำธรเจริญ, ชูวิทย์ กมลวิศิษฎ์, ตัน ภาสกรนที
ทั้งนี้ นายสรยุทธ์ ได้รับพระราชทานอภัยโทษ โดยการลดโทษมาแล้ว 2 ครั้ง เหลือโทษจำคุก 2 ปี 4 เดือน จากโทษเดิม 6 ปี 24 เดือน ทำให้เข้าข่ายในการพิจารณาของคณะกรรมการพิจารณาพักโทษ ซึ่งได้พิจารณาผู้ต้องขังเข้าเกณฑ์การพักการลงโทษเหตุพิเศษ ซึ่งนายสรยุทธ์ ประพฤติตัวอยู่ในเกณฑ์ที่ดี ช่วยงานของกรมราชทัณฑ์หลายอย่าง
โดยนายสรยุทธ จะเข้าสู่กระบวนการคุมประพฤติ โดยใส่กำไลอิเล็กทรอนิกส์ติดตามตัวจนกว่าจะครบกำหนดโทษ เป็นระยะเวลา 2 ปี 4 เดือน คือ ตั้งแต่วันที่ 14 มี.ค.2564 ถึง 26 ก.ค.2566 และต้องรายงานตัวกับกรมคุมประพฤติตามกำหนดจนกว่าจะพ้นโทษ